ΑΘΗΝΑ 5/10/2018

ΑΡ. ΠΡΩΤ.: 759

**ΔΕΛΤΙΑ ΤΥΠΟΥ**

Την Πέμπτη 5/10/2018 αντιπροσωπία της ΠΟΕΔΗΝ με το σωματείο Εργαζομένων του Νοσοκομείου Αλεξάνδρας κάναμε παράσταση διαμαρτυρίας στη Διοίκηση του Νοσοκομείου για τους χαλασμένους ανελκυστήρες.

Επισημάναμε τον κίνδυνο που αντιμετωπίζουν οι Ασθενείς καθώς επίσης και την ταλαιπωρία Ασθενών, συνοδών και προσωπικού και ζητήσαμε την άμεση και ασφαλή λειτουργία τους. Η Αν. Διοικήτρια επέμενε ότι παρότι υπάρχουν προβλήματα βλαβών οι ανελκυστήρες λειτουργούν κανονικά. Δεν ήταν σε θέση να μας δώσει χρονοδιάγραμμα επισκευής τους.

Σε αυτοψία μας δυστυχώς διαπιστώσαμε ότι οι ανελκυστήρες ήταν εκτός λειτουργίας.

Καλούμε τον Υπουργό Υγείας και τη Διοίκηση να πράξουν τα αυτονόητα για να λειτουργήσουν οι ανελκυστήρες. Αν είναι δυνατόν σε ένα μεγάλο εφημερεύον Νοσοκομείο της Αττικής να μην λειτουργούν οι ανελκυστήρες και να ανεβοκατεβαίνουν οι Ασθενείς υποβασταζόμενοι στις σκάλες. Ακόμη και εμφραγματίες.!!! Να πέφτουν λιπόθυμοι στα σκαλιά. Άμεσος είναι ο κίνδυνος διακοπής της εφημερίας του Νοσοκομείου. Έκτακτα περιστατικά εμφραγματίες διακομίζονται στο Νοσοκομείο και δεν μπορούν να εξυπηρετηθούν.

Κοινοποιούμε την καταγγελία του Σωματείου Εργαζομένων.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ